Dalông

Dalông nakeuh saboh alat reusam Acèh bak geupeuduëk dabeuëh watèë geumè lam idang. Dalông nyoë lagèë talam, tapi meugaki nyang beuntukjih bulat ngön ruhuëng di dalam. Ruhuëng bak gaki dalông nyoë bubé pah bak ulèë, sabab watèë geumè idang, gaki dalông nyoë geupeuduëk jitamong bacut bak ulèë ureuëng nyang mè.

Biasajih dalông nyoë geupeugöt ngon bahan kunèngan atawa peurunggu. Meunyo mantöng barô wareunajih kunèng, tapi trép trép ka meuitam sabab oksidasi ngon udara. Makén tuha dalông nyoë, maken seupôt wareunajih. Teuma neuubah wareuna nyoë teugantung cit bak kualitas lugam nyang geungui keu geupeugèt dalông.

Bagian dalam dalông nyoë rata, teumpat geususôn dabeuëh idang lagèë ceupé ngon pingan keu khanduri molôd atawa dabeuëh peunuwoë watèë antat lintô atawa dara barô. Biasa pingan, ceupé atawa dabeuëh la'én geususôn sampé meupadup boh lapéh. Bah bèk rôt ceupé atawa pingan u luwa dalông, geupeugèt tham silinder bak binèh, bube seunipat binèh dalông.

Lawét nyoë ka jareuëng pandé teumpat peugèt dalông. Biasajih nyan na nakeuh ata tuha keuneubah indatu jameun.

Alat reusam Acèh